recursal/SuperWikiNEXT-32B huggingface dataset:
**மக்னோலியா** (Magnolia) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 2.507 சதுர கிலோ மீற்றர் பரப்பளவைக் கொண்டுள்ளது. இதில் 2.507 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.000 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4,341 ஆகும். மக்னோலியா நகரத்தின் மக்கள் தொகை அடர்த்தி ஒரு கிலோ மீற்றருக்கு 1,731.8 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**நாஞ்சில் ஏடு** நூல் 1961 ஆம் ஆண்டு ஆகஸ்டு 26 அன்று குமரி மாவட்டத்திலுள்ள வீராணமங்கலத்தில் அமைந்திருந்த *மனோரமா பப்ளிஸிட்டி*யால் வெளியிடப்பட்டது. இந்நூலின் ஆசிரியர் இறச்சக்குளத்தைச் சார்ந்த பி.ஜெ. பொன்னையா, இதன் உரிமை ஆசிரியர் வீராணமங்கலத்தைச் சார்ந்த வி.எஸ். ஆபிரகம்.

ஆசிரியர் குறிப்பு
-----------------

குமரி மாவட்டத்திலுள்ள அறிவும், ஆற்றலும், சீரும், சிறப்பும், அன்பும், நற்பண்பும் மற்றும் அறவாழ்வும் கொண்ட பல நல்லோர்களின் குறிப்பை *குமரி ஏடு* என வெளியிட முயற்சி செய்து நிதிப்பற்றாக்குறையினால் குமரி மாவட்டத்தின் நாஞ்சில் பகுதியைச் சார்ந்தவர்களை மட்டும் கொண்டு *நாஞ்சில் ஏடு* வெளியிடப்படுகிறது.

காணிக்கை
--------

இந்நூலை நாஞ்சில் நாட்டின் தேரூரைச் சார்ந்த கவிமணி தேசிக விநாயகம் பிள்ளைக்கு காணிக்கையாக சமர்ப்பித்துள்ளனர்.
அக்குறிப்பில்,

*நாஞ்சில் தமிழை நாவாலும் பாவாலும் நயம்பட எடுத்தியம்பி நாவலரும் பாவலரும் நாடிவந்து போற்றும் வண்ணம் நாஞ்சில் நாட்டினுக்கு நற்பெயரீட்டி வைத்து, நற்பதமெய்திய கவிமணியாம் கவிமணி.சி. தேசிய வினயகனுக்கு இந்த நாஞ்சில் ஏடு எம் காணிக்கையாய் அமைவதாக*.

எனக் குறிப்பிடப்பட்டுள்ளது.
**நாஸ்ட்ரோ டி அர்ஜெண்டோ** (லிட். "சில்வர் ரிப்பன்") என்பது இத்தாலிய திரைப்பட விருது ஆகும். இது 1946 முதல் ஒவ்வொரு ஆண்டும் இத்தாலிய தேசிய திரைப்பட பத்திரிகையாளர்களின் கூட்டமைப்பினால் வழங்கப்படும்.   *நாஸ்ட்ரோ டி ஆர்கெண்டோ* ஐரோப்பாவின் மிகப் பழமையான திரைப்பட விருது என்று கூறப்படுகிறது.

விருதுகள்
---------

முதன்மை விருதுகளின் பட்டியல்: 

\* சிறந்த திரைப்படம் 

\* சிறந்த இயக்குனர்

\* சிறந்த திரைக்கதை

\* சிறந்த நடிகர் 

\* சிறந்த நடிகை 

\* சிறந்த நகைச்சுவை

\* சிறந்த தயாரிப்பாளர்

\* சிறந்த ஐரோப்பா திரைப்படம்

\* சிறந்த துணை நடிகர் 

\* சிறந்த துணை நடிகை 

\* சிறந்த குறும்படம்

\* சிறந்த பிண்ணனி இசை

\* சிறந்த புனைகதை குறும்படம்

\* சிறந்த ஆவணக் குறும்படம்

மேலும் காண்க
------------

* இத்தாலியின் சினிமா
* இத்தாலிய பொழுதுபோக்கு விருதுகள்
* டார்மினா பிலிம் ஃபெஸ்ட்

குறிப்புகள்
-----------

1. ↑   *I premi del cinema*. Gremese Editore, 1998.
2. ↑   *International film prizes: an encyclopedia*. Garland. 1991. .
3. ↑  "Italian Film Awards – The Nastro D'Argento". I Love Italian Movies. ஜூலை 2, 2019 அன்று மூலம் பரணிடப்பட்டது. September 16, 2011 அன்று பார்க்கப்பட்டது.

வெளி இணைப்புகள்
---------------

* Italian National Syndicate of Film Journalists official site பரணிடப்பட்டது 2013-04-13 at the வந்தவழி இயந்திரம் (இத்தாலியம்)
**கலீபா நகரம்**என்பது ஐக்கிய அரபு அமீரகத்தின் தலைநகரமான அபுதாபியின் புறநகர்ப் பகுதிக் குடியேற்றங்களுள் ஒன்று. பெரும்பாலும் வெளிநாட்டவர்கள் வாழும் இப் பகுதி அபுதாபியில் இருந்து துபாய் செல்லும் சாலையில் அபுதாபி நகரின் மையப்பகுதியில் இருந்து சுமார் 30 கிலோமீட்டர் தொலைவில் அமைந்துள்ளது. 

இது கலீபா நகரம் ஆ, கலீபா நகரம் B, புதிய கலீபா நகரம் என மூன்று பகுதிகளாகப் பிரிக்கப்பட்டுள்ளது. இவற்றுள் கலீபா நகரம் ஆ கூடுதல் வளர்ச்சியடைந்த பகுதியாகும்.

இங்கே உள்ள ஒரு சாலையோரமாக வரிசையாக அமைந்த கட்டிடங்களின் கீழ்த்தளத்தில் கடைகளும், உணவுச்சாலைகளும், வங்கி முதலியனவும், பிற சேவைகளை வழங்கும் நிறுவனங்களும் உள்ளன. இதனால் இப்பகுதி இக்குடியேற்றத்தின் சேவை மையமாகத் தொழிற்படுகின்றது. இம் மையப் பகுதியை அண்டிச் சில பாடசாலைகளும் அமைக்கப்பட்டுள்ளன. இக் குடியிருப்புப் பகுதியில் அமைந்துள்ள வதிவிடக் கட்டிடங்கள் பெரும்பாலும் இரண்டு மாடிகளைக் கொண்ட தனித்தனி வீடுகளாகும். அபுதாபி நகருக்கு அண்மையாக உள்ள குடியிருப்புப் பகுதிகளில் தங்குமிடங்களுக்கான வாடகை அதிகமாக இருப்பதால், அபுதாபியில் வேலை செய்யும் பல வெளிநாட்டவர் ஒப்பீட்டளவில் குறைந்த செலவில் தங்குமிட வசதி கிடைக்கக்கூடிய இப் பகுதியை நோக்கி வருகிறார்கள்.
இந்தக் கட்டுரை ஒரு மென்பொருளைப் பற்றியது.  பிறபயன்பாட்டுக்கு, நாவல் (தொடர்புடைய பக்கம்) என்பதைப் பாருங்கள்.

**நாவல் குறூப்வைஸ்** நாவல் நிறுவனத்தில் பல் இயங்குதள மின்னஞ்சல், நாட்காட்டி, நிகழ்நிலைத்தூதுவன் மற்றும் ஆவணங்களைக் கையாளக் கூடிய கூட்டிணைந்து செயற்படும் மென்பொருளாகும்.

சுருக்கம்
---------

குறூப்வைஸ் பல சேவர் (வழங்கி) மற்றும் கிளையண்ட் (வாங்கி) பல இயங்குதளங்களில் இயங்கக் கூடியது. சேவரின் இயங்குதளங்கள் நாவல் நெட்வேர், லினக்ஸ் மற்றும் விண்டோஸ் இயங்குதளங்களிலும் கிளையண்ட் விண்டோஸ் இயங்குதளத்திலும் மற்றும் சற்றே வசதி குறைவான ஜாவா இயங்குதளத்தினூடக இயங்கக் கூடிய லினக்ஸ் மற்றும் மாக்ஓஸ் X இயங்கக்கூடியது. 2007 ஆண்டின் இறுதியில் வரவிருக்கும் போன்சாய் என்கின்ற பதிப்பில் பாரியமாற்றங்கள் எதிர்பார்க்கபடுகின்றன. மைக்ரோசாப்ட் அவுட்லுக் மென்பொருளுடன் இணைப்பை ஏற்படுத்தக்கூடிய 

குறூப் வைஸ் வெப்பக்ஸஸ் உலாவிகளைப் போன்றே இணையத்தை அணுக முடிகின்றது. இவை கணினி உலாவிகள் மாத்திரம் அன்றி கையடக்கக் கருவிகள்(Handheld/PDA) மூலமாகவும் மின்னஞ்சலை அணுகலாம். 

குறூப்வைஸ் இதன் 6.5 ஆவது பதிப்பில் இருந்து நிகழ்நிலைத் தூவனை உள்ளடக்கியுள்ளது. 

இதன் 7 வது பதிப்பானது சுசேலினக்ஸ் எண்டபிரைஸ் சர்வர் பதிப்புடன் உள்ளடக்கப்பட்டுள்ளது. இப்பதிப்பானது குறூப்வைஸ் மென்பொருளை மேலதிக செலவு ஏதும் இன்றி இயக்கப்பயன்படுத்தலாம்.

வரலாறு
------

குறூப்வைஸ் 1986 இல் வேர்ட் பேபெக்ட் இன் ஓர் நீட்சியாகவே அறிமுகம் ஆனது. அச்சமயத்தில் இது வேர்ட் பேபெக்ட் லைபரரி 1.0 என்றழைக்கப்பட்ட இது டேட்ட ஜெனரல் மற்றும் அமிகா இயங்குதளங்களில் இயங்கியது.

எதிர்காலம்
----------

மைக்ரோசாப்ட் இன் எக்ஸ்சேஞ் சர்வருடன் போட்டியிட்டு வாடிக்கையாளர்களைத் தக்கவைத்துக் கொள்வதற்காக நாவல் பல வருடங்களாகத் தொடர்ச்சியாக நாவல் குறூப்வைஸ் மென்பொருளை விருத்திசெய்ய உள்ளது.

ஆதாரங்கள்
---------

1. ↑  போன்சாய் லினக்ஸ் இயங்குதளத்தில் பரணிடப்பட்டது 2009-02-02 at the வந்தவழி இயந்திரம் அணுகப்பட்டது 5 பெப்ரவரி 2007 (ஆங்கில மொழியில்)
**சர் தாமசு ஆசுட்டின் (Sir Thomas Austin)** (1887 சூலை 20 -1976) இவர் இந்திய ஆட்சிப்பணியில் பிரிட்டிசு அரசு ஊழியரும் மற்றும் நிர்வாகியுமாவார். இவர் 1932 முதல் 1934 வரை திருவிதாங்கூர் திவானாகப் பணியாற்றினார்.

ஆரம்ப கால வாழ்க்கை
------------------

தாமசு ஆசுட்டின் 1887 இல் பிரிட்டிசு மதகுருவான டி. ஆசுட்டின் என்பவருக்குப் பிறந்தார். இங்கிலாந்தின் பிளைமவுத் கல்லூரி மற்றும் கேம்பிரிச்சு இயேசுக் கல்லூரியில் கல்வி பயின்றார்.

இந்திய ஆட்சிப்பணி
-----------------

தாமசு ஆசுட்டின் 1910 இல் இந்திய ஆட்சிப்பணியில் நுழைந்தார். 1929 இல் நீலகிரி மாவட்ட ஆட்சியாளராக நியமிக்கப்படுவதற்கு முன்பு பல்வேறு கீழ்நிலைப் பதவிகளில் பணியாற்றினார். இவர் இரண்டு ஆண்டு ஒப்பந்தத்தில் திருவிதாங்கூர் திவானாக நியமிக்கப்பட்டபோது 1929 முதல் 1932 வரை நீலகிரி ஆட்சியராகப் பணியாற்றினார். இவரது பிற்கால வாழ்க்கையில், ஆசுட்டின் சென்னை மாகாண அரசாங்கத்தின் தலைமை செயலாளராகவும் பணியாற்றினார்.

மரியாதை
-------

ஆசுட்டின் 1945 ஆம் ஆண்டில் இந்தியப் பேரரசின் ஒழுங்காக நியமிக்கப்பட்டார். 

இந்தியாவின் பெங்களூர் நகரத்தில் ஒரு பகுதிக்கு ஆசுட்டின் டவுன் என்று இவரது பெயரிடப்பட்டது. நகரின் கண்டோன்மெண்ட் பகுதியில் குறைந்த வருமானம் பெறுவோருக்கான குடியிருப்பிற்கூம் தாமசு ஆசுட்டின் பெயரிடப்பட்டது.

குறிப்புகள்
-----------

1. ↑  "Past Muster". TimeOut Bengaluru. 2020-07-08 அன்று மூலம் பரணிடப்பட்டது. 2020-07-08 அன்று பார்க்கப்பட்டது.

மேற்குறிப்புகள்
---------------

* *Kelly's handbook to the titled, landed and official classes, Volume 95*. Kelly's Directories. 1969. பக். 182.
**மாகாளிக் கிழங்கு** ( தாவரவியல் பெயர் Decalepis hamiltonii ) என்பது ஒரு மரக்கொடி தாவரமாகும். இந்த தாவர இனம் Apocynaceae என்ற தாவர குடும்பத்தைச் சார்ந்தது. இது தீபகற்ப இந்தியாவில் காணப்படுகிறது. இது தமிழில் மாகாளிக் கிழங்கு, **பெருநன்னாரி**, **வரணி**, **குமாரகம்**  என்ற பெயர்களிலும், மரிடு கொம்மலு, நன்னாரி கொம்முலு, மதினா கொம்முலு என்ற பெயர்களில் தெலுங்கில் அழைக்கப்படுகிறது. மாகாளி பெரு அல்லது வகணி பெரு என்று கன்னட மொழியில் அழைக்கப்படுகிறது. இந்தத் தாவரத்தின் வேர்க் கிழங்குகள் ஆயுர்வேத மருத்துவத்திலும், ஊறுகாய் செய்யவும் பயன்படுகிறது.
மரக்கொடியாக வளரும் இத்தாவரம் கிழக்குத் தொடர்ச்சி மலைகளின் தென்பகுதியில் உள்ள திறந்தவெளி பாறைச்சரிவுகளில் 300 முதல் 1200 மீட்டர் உயரம்வரை உள்ள பகுதிகளில் மட்டும் காணப்படுகிறது. இது ஓரிடவாழி தாவரம் ஆகும். ஒட்டும் தன்மையுடைய பால் இதன் அனைத்துப்பகுதிகளிலும் காணப்படும். இதன் மலர்கள் சிறியதாகவும், மஞ்சள் நிறத்துடனும் இருக்கும். இதன் காய்கள் இரட்டையாக காணப்படும். இவை உலர்ந்த உடன் வெடித்து விதைகளை வெளியிடும். விதைகளின் நுனியில் பட்டு போன்ற மயிற் கொத்து காணப்படும்.

சர்வதேச சந்தையில் மாகாளிக் கிழங்கின் புகழின் காரணமாக அதன் விலை ஏற்றம் பெற்றது. இதனால் இதன் வேரை அகழ்வது அதிகரித்ததால் இத்தாவரம் அருகிவரும் நிலை ஏற்பட்டுள்ளது.

மேற்கோள்கள்
-----------

1. ↑  "Decalepis". *The Plant List*. 30 September 2014 அன்று பார்க்கப்பட்டது.
2. ↑  விரியும் கிளைகள் 13: மாகாளிக் கிழங்கும் மணக்கும் ஊறுகாயும் தி இந்து தமிழ் 26 டிசம்பர் 2015﻿
3. ↑  Traditional Preparation of a health drink Nannari Sharbat from the root extract of Decalepis hamiltonii (Indian Journal of Natural Products and Resources)
4. ↑  Health drink plant Nannari faces extinction

| * பா
* உ
* தொ
கிழங்குகள் |
| --- |
| கிழங்கு வகைகள் | அரோட்டுக்கிழங்கு. ஆட்டுக்கால் கிழங்கு. இஞ்சி. இராசவள்ளிக்கிழங்கு. உருளைக்கிழங்கு. கப்பை கிழங்கு. கருணைக்கிழங்கு. கேரட். கொய்லாக்கிழங்கு. கொட்டிக்கிழங்கு. கோகிலாக்கிழங்கு. கோசுக்கிழங்கு. சேப்பங் கிழங்கு. சேனைக்கிழங்கு. தாமரைக்கிழங்கு. பனங்கிழங்கு. பீட்ரூட். மஞ்சள். மரவள்ளிக்கிழங்கு. மாகாளிக் கிழங்கு. முள்ளங்கி. மோதவள்ளிக்கிழங்கு. வத்தாளை கிழங்கு. சர்க்கரை வள்ளிக்கிழங்கு .
 |
**கலு சிங் மகரா** *(Kalu Singh Mahara)* 1857 ஆம் ஆண்டு நடைபெற்ற முதல் இந்திய சுதந்திரப்போரின் போது போரில் குமாவுனிய தலைவராவராக பங்கேற்றார். குமாவுன் பகுதியிலிருந்து பங்கேற்ற முதல் சுதந்திர போராட்ட வீரராகவும் அறியப்படுகிறார். பின்னர் ஐக்கிய மாகாணத்திலும் இவர் தலைவராக இருந்தார்.
 உண்மையில் மேக்ரா என்ற இவருடைய பெயர் மகரா என்று எழுத்துப்பிழையாகிப் போனதாக கூறப்படுகிறது. 

தற்போது கர்ணயகரயத் என்ற பெயரில் அழைக்கப்படும் குமாவுன் கோட்டத்தில் அப்போதைய பெயரான விசங்பட்டி என்ற ஊருக்கு இவர் தலைவராக இருந்தார். இந்தியாவின் உத்தராகண்டம் மாநிலத்திலுள்ள சம்பாவத் மாவட்டத்தின் லொகாகாட் நகரப் பஞ்சாயத்தில் கர்ணயகரயத் கிராமம் உள்ளது.

அவத் பகுதியின் அரசரிடமிருந்து மகராவுக்கு ஒரு ரகசிய கடிதம் வந்தது.  குமாவுன் மக்களையும் பிற மலையக மக்களையும் ஆங்கிலேயருக்கு எதிரான கிளர்ச்சியில் சேர அவர் அழைத்தார். ஆங்கிலேயர்களிடமிருந்து அதிகாரத்தை மீட்டெடுத்த பிறகு, மலைப்பகுதி குமாவுனி மக்களுக்கு திருப்பித் தரப்படும் என்றும், நிலப்பகுதி மட்டும் அவத் அரசால் கையகப்படுத்தப்படும் என்றும் அவத் அரசாங்கம் முன்மொழிந்தது. கலு மகரா உள்ளூர் மக்களை ஆங்கிலேயருக்கு எதிராகப் போராட ஏற்பாடு செய்தார்.

இப்போது சம்பாவத் மாவட்டத்தில் உள்ள காளி குமாவுன், சூய், கும்தேசு மற்றும் அதை ஒட்டிய பகுதிகள் முழுவதும் ஏற்பட்ட மோதல்கள் ஆங்கிலேயர்களை விரக்தியடையச் செய்தன. இவரது போராளிகள் முக்கியமாக துப்பாக்கி வீரர்கள் பல சந்தர்ப்பங்களில் பிரித்தானிய படையினரை சிறை பிடித்து பதுக்கி வைத்தனர்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2020-02-22 அன்று மூலம் பரணிடப்பட்டது. 2020-11-17 அன்று பார்க்கப்பட்டது.
2. ↑   Monika Krengel (1989). Sozialstrukturen im Kumaon. Steiner Verlag Wiesbaden
3. ↑   Arun K. Mittal (1986). British Administration in Kumaon Himalayas: A Historical Study, 1815 – 1947. Mittal Publications - Kumaun Himalaya – p 17, of 249 pages

* *The Himalayan Gazetter* by E. T. Atkinson
* *The History of Kumaun* by B. D. Pandey
**கலிவெண்பா** வெண்பா வகைகளுள் ஒன்று. இஃது இன்னிசைக் கலிவெண்பா, நேரிசைக் கலிவெண்பா என இருவகைப்படும். இன்னிசைக் கலிவெண்பா பதின்மூன்று அடிகள் முதல் பல அடிகளில் தனிச்சொல் பெறாமல் வரும். நேரிசைக் கலிவெண்பாவின் இரண்டிரண்டு அடிகள் ஒவ்வொரு எதுகையும் தனிச்சொல்லும் பெற்றுக் கண்ணி என்ற பெயரில் பலவாக வரும்.

கலிவெண்பா எனினும் வெண்கலிப்பா எனினும் ஒக்கும் என்று யாப்பருங்கல விருத்தியுரை கூறுகிறது.

எடுத்துக்காட்டுகள்
------------------

இன்னிசைக் கலிவெண்பா
வேகம் கெடுத்து ஆண்ட வேந்தன் அடி வெல்க   

பிறப்பறுக்கும் பிஞ்ஞகன் தன் பெய்கழல்கள் வெல்க   

புறத்தார்க்குச் சேயோன் தன் பூங்கழல்கள் வெல்க   

கரம் குவிவார் உள் மகிழும் கோன் கழல்கள் வெல்க   

சிரம் குவிவார் ஓங்குவிக்கும் சீரோன் கழல் வெல்க

-சிவபுராணம்
நேரிசைக் கலிவெண்பா
கல்லாதார் சிங்கம்எனக் கல்விகேள்விக்கு உரியர்  

எல்லாரும் நீயாய் இருந்தமையால் - சொல்ஆரும்  

என்அடிக ளேஉனைக்கண்டு ஏத்தின்இடர் தீரும்என்று  

பொன்அடிக ளேபுகலாப் போற்றினேன் 

-தமிழ்விடுதூது

பார்வை
------

* தமிழ் இணையக் கல்விக்கழகப் பாடம்

மேற்கோள்கள்
-----------

1. ↑  அமிதசாகரனார் இயற்றிய யாப்பருங்கலம் - பழைய விருத்தி உரை - வித்துவான் மே. வீ. வேணுகோபாலப் பிள்ளை பதிப்பு - சென்னை அரசு அச்சகம் - 1960 - பக்கம் 252
**தாமசு பிக்கெட்டி** அல்லது **தாமஸ் பிக்கெட்டி** (*Thomas Piketty*. பி. மே 7, 1971) ஒரு பிரெஞ்சு பொருளியலாளர். சொத்து வருவாய் மற்றும் சமனின்மை துறைகளில் ஆய்வு செய்பவர். பாரிசு பொருளியல் பள்ளியில் முனைவராகவும் சமூக அறிவியலில் ஆழமான ஆய்வுகளுக்கான பள்ளியில் கல்வி இயக்குனராகவும் பணிபுரிகிறார்.

2013 ஆம் ஆண்டு பிக்கெட்டி எழுதிய 21ம் நூற்றாண்டில் மூலதனம் (*Capital in the Twenty-First Century*) எனும் நூல் உலக அளவில் பெரும் வரவேற்பைப் பெற்றது. இந்நூல் கடந்த 250 ஆண்டுகளின் வருமான வரித் தரவுகளை அடிப்படையாகக் கொண்டு உலகில் பரவியுள்ள வருவாய் சமனின்மையை ஆழமாக ஆய்வு செய்கின்றது. மூலதனம் சேரும் வேகம் பொருளாதார வளர்ச்சியை மிஞ்சும் போது வருவாய் சமனின்மை கூடுமென்று சொல்கிறது. வருவாய் சமனின்மை சிக்கலை எதிர்கொள்ள உலகளாவிய சொத்துவரி ஒன்றை அறிமுகம் செய்யவேண்டுமென்று சொல்கிறது.

மேற்கோள்கள்
-----------

1. ↑  Piketty, Thomas. "CV". 1 May 2014 அன்று பார்க்கப்பட்டது.
2. ↑  Tanenhaus, Sam (25 April 2014). "Hey, Big Thinker: Thomas Piketty, the Economist Behind ‘Capital in the Twenty-First Century’ Is the Latest Overnight Intellectual Sensation". *த நியூயார்க் டைம்ஸ்*.. பார்த்த நாள்: 26 April 2014.
**துங்கா பாலம்** *(Tunga Bridge)* இந்தியாவின் கர்நாடக மாநிலத்தில் பாயும் துங்கா ஆற்றின் மீது கட்டப்பட்டுள்ள மிகப் பழமையான பாலங்களில் ஒன்றாகும். சிமோகா மாவட்டத்திலுள்ள தீர்த்தகள்ளி நகரத்தில் இப்பாலம் உள்ளது. 

துங்கா பாலம் 75 ஆண்டுகளுக்கும் மேல் பழமையானதாகும். பாரத ரத்னா விருது பெற்ற சர் எம். விசுவேசுவரய்யாவின் மேற்பார்வையில் இப்பாலம் வடிவமைத்து கட்டப்பட்டது.  
குருவள்ளி கிராமப் பகுதியை இப்பாலம் தீர்த்தகள்ளி நகரத்துடன் இணைக்கிறது. துங்கா பாலம் ஜெயச்சாமராசேந்திர பாலம் என்ற பெயராலும் அழைக்கப்படுகிறது.

குறிப்பாக வார இறுதி நாட்களில் பாலத்தின் தனித்துவத்தைக் காண்பதற்காக துங்கா பாலம் பல பார்வையாளர்களை ஈர்க்கிறது.

கட்டமைப்பு
----------

பாலமானது மேலே ஒரு வில் போன்ற அமைப்பைக் கொண்டுள்ளது. இவ்வில்லமைப்பு பாலத்தின் இருபுறமும் உள்ள தொடர்ச்சியான தூண்களால் ஆதரிக்கப்படுகிறது. மேலே வளைவு உருளை போன்ற கட்டமைப்புகள் உள்ளன. இரண்டு வளைவுகளையும் இணைத்து ஒரு கூரையாகத் தோன்றும் இந்த தனித்துவமான பாலம் சிறிய வித்தியாசங்கள் மட்டும் கொண்டு சிட்னி துறைமுகப் பாலத்தை ஒத்திருக்கிறது.

வரலாறு
------

துங்கா பாலம் 1943 ஆம் ஆண்டில் கட்டி முடிக்கப்பட்டது, பின்னர் மைசூர் மகாராசாவான எச். எச். செயயச்சாமராசேந்திர வாடியாரால் திறந்து வைக்கப்பட்டது.

மேற்கோள்கள்
-----------

1. 1 2  "Tunga Bridge, Thirthahalli". *www.karnatakaholidays.com*. 2016-07-22 அன்று மூலம் பரணிடப்பட்டது. 2016-10-13 அன்று பார்க்கப்பட்டது.
**கலீல் ஜிப்ரான்** (*Khalil Gibran*, xaˈliːl ʒiˈbrɑːn) என்று அழைக்கப்பெற்ற **ஜிப்ரான் கலீல் ஜிப்ரான்**, அரபு جبران خليل جبران , ஜனவரி 6, 1883 – ஏப்ரல் 10, 1931), ஒரு லெபனானிய, அமெரிக்க ஓவியர், கவிஞர் மற்றும் எழுத்தாளர் ஆவார். பஷ்றி நகரில் பிறந்து, சிறுவயதில் 1895 இல் அமெரிக்க ஐக்கிய நாட்டுக்கு அவரது தாய், சகோதரி, சகோதரன் ஆகியோருடன் குடிபெயர்ந்து, அங்கேயே கலை கற்று தன்னுடைய இலக்கியப் பணியை துவங்கினார்.

வாழ்க்கை வரலாறு
---------------

லெபனானின் வடக்குப் பகுதியில் உள்ள பஷ்ரி நகரில் 1883 ஜனவரி 6-ல், மேரோனைட் கிறிஸ்தவக் குடும்பத்தில் பிறந்தவர் கலீல் ஜிப்ரான். அவரது தந்தை ஓட்டமான் பேரரசின் உள்ளூர் நிர்வாகத்தில் பணிபுரிந்தார். ஊழல் புகாரின்பேரில் 1891 இல் அவர் கைதுசெய்யப்பட்டார். இதனால் குடும்பத்தின் எதிர்காலம் கருதி தனது குழந்தைகளுடன் அமெரிக்காவில் குடியேறினார் கலீல் ஜிப்ரானின் தாய். பாஸ்டன் நகரில் அவரது குடும்பம் வசிக்கத் தொடங்கியது. 1895-லிருந்து கலீல் ஜிப்ரானின் கல்வி தொடங்கியது. ஓவியக் கல்வியும் பயின்றார்.

1902 இல் மீண்டும் பாஸ்டன் திரும்பினார். அவரது ஓவியங்களுக்கு நல்ல வரவேற்பு இருந்தது. 1904-ல் பாஸ்டனில் நடந்த ஓவியக் கண்காட்சியில், பெண்கள் பள்ளியின் தலைமையாசிரியை மேரி எலிசபெத் ஹாஸ்கெலைச் சந்தித்தார். தன்னைவிட 10 வயது மூத்தவரான ஹாஸ்கலுடனான அவருக்கு நட்பு ஏற்பட்டது. கலீல் ஜிப்ரானின் ஓவியம் மற்றும் எழுத்துத் திறமையை வளர்த்ததில் ஹாஸ்கலின் பங்கு மிக முக்கியமானது. 1905 முதல் அரபி மொழியில் எழுதிவந்த கலீல் ஜிப்ரான், ஆங்கிலத்திலும் எழுதினார். 1918-ல் அவர் எழுதிய ‘தி மேட்மேன்’ எனும் ஆங்கிலக் கவிதைகளின் தொகுப்பு வெளியானது.

1923 இல் ஜிப்ரான் வெளியிட்ட ‘தீர்க்கதரிசி’ (தி ப்ராஃபெட்) எனும் தத்துவப் படைப்பு அவரது படைப்புகளில் மிகச் சிறந்ததாகக் கருதப்படுகிறது.

இறப்பு
------

காசநோய் மற்றும் கல்லீரல் பாதிப்புகளால் 1931 ஏப்ரல் 10 இல் தனது 48 ஆவது வயதில் கலீல் ஜிப்ரான் மரணமடைந்தார்.

மேற்கோள்கள்
-----------

1. ↑  Gibran 1998: 12
2. ↑  Jagadisan, S."Called by Life" பரணிடப்பட்டது 2010-08-12 at the வந்தவழி இயந்திரம், *The Hindu*, January 5, 2003, accessed July 11, 2007
3. 1 2  "கலீல் ஜிப்ரான் பிறந்த தினம்". 6 டிசம்பர் 2015. 6 டிசம்பர் 2015 அன்று பார்க்கப்பட்டது.
**கார்கல்** *(Karhal)* என்பது இந்தியாவின் உத்தரப்பிரதேச மாநிலத்தில் இருக்கும் மைன்புரி மாவட்டத்தில் உள்ள ஒரு நகரம் மற்றும் நகரப் பஞ்சாயத்தும் ஆகும். ஆக்ரா பிரிவில் இருக்கும் மைன்புரி மாவட்டத்தில் இது ஒரு தாலுக்கா ஆகும். மைன்புரி பாராளுமன்றத் தொகுதிக்குட்பட்ட ஐந்து சட்டப்பேறவைத் தொகுதிகளில் கார்கல் தொகுதியும் ஒன்றாகும். தெற்கில் சைஃபை, யசுவந்நகர் தாலுக்காக்களும் வடக்கில் மைன்புரி தாலுக்காவும் கார்கல்லைச் சூழ்ந்துள்ளன. சிர்சகஞ், இடாவா, சிகோகாபாத் மற்றும் பார்த்தானா முதலிய நகரங்கள் கார்கல்லுக்கு அருகாமையில் அமைந்துள்ளன.

27.03° வ 78.94° கி  என்ற ஆள்கூறுகளில் கார்கலின் அமைவிடம் அமைந்துள்ளது. மேலும் இந்நகரம் சராசரியாக 159 மீட்டர் (521 அடி) உயர்வு தோற்றம் கொண்டுள்ளது.

மக்கள் தொகையியல்
----------------

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 24,529 ஆகும். இம்மக்கள் தொகையில் 52 விழுக்காடு நபர்கள் ஆண்கள் மற்றும் 48 விழுக்காடு நபர்கள் பெண்கள் ஆவர். கார்கல் நகரின் படிப்பறிவு சதவீதம் 55% ஆகும். இது நாட்டின் சராசரி படிப்பறிவு சதவீதமான 59.5% என்பதை விட குறைவாகும். படிப்பறிவில் ஆண்களின் சதவீதம் 61% மற்றும் பெண்களின் படிப்பறிவு சதவீதம் 49% ஆகும். மக்கள் தொகையில் 18 சதவீதத்தினர் ஆறு வயதிற்கு உட்பட்டவர்களாக உள்ளனர்.

மேற்கோள்கள்
-----------

1. ↑  Falling Rain Genomics, Inc - Karhal
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**ஒன்பதாம் அக்கபோதி**, அனுராதபுரத்தில் இருந்து இலங்கையை ஆண்ட மன்னர்களில் ஒருவன். மன்னன் மூன்றாம் தப்புலனின் மகனான இவன், தந்தை காலமான பின்னர் அரசனானான். கி. பி 831ல் அரியணை ஏறிய ஒன்பதாம் அக்கபோதி 833 வரை ஆட்சியில் இருந்தான்.

வாரிசுப் போட்டி
---------------

மூன்றாம் தப்புலன் ஆட்சியில் இருந்தபோது ஆட்சி உரிமையைத் தன்னுடைய மகனுக்குக் கொடுப்பதற்காக, தமையனின் மகனான மகிந்தனை ஆளுனன் ஆக்கவில்லை. இதனால் மனமுடைந்த மகிந்தன் தன்னுடைய சகோதரர்களுடன் இந்தியாவுக்குச் சென்று விட்டான். அரசன் இறந்ததைக் கேள்வியுற்றதும் மகிந்தனும் அவனது சகோதரர்களும் படை திரட்டிக்கொண்டு இலங்கையுட் புகுந்தனர். இதை அறிந்த ஒன்பதாம் அக்கபோதி ஒரு பெரிய படையை அனுப்பி அவர்களைத் தோற்கடித்ததுடன் மகிந்தனதும் அவனது சகோதரர்களதும் தலைகளை வெட்டுவித்தான்.

பணிகள்
------

நாட்டில் இருந்த மூன்று புத்த பீடங்களினதும் குறைகளை அறிந்து அவற்றை நீக்கி வைப்பதில் அக்கபோதி அக்கறை காட்டினான். இவற்றின் மூலம் நாட்டில் குற்றங்கள் பெருகாமல் தடுக்க முடியும் என்பது அவனது கருத்தாக இருந்தது. அக்காலத்தில் சிறிய விகாரைகளில் இருந்த புத்த பிக்குகள் காலைக் கஞ்சிக்காகப் பெரிய விகாரைகளுக்குச் செல்லவேண்டி இருந்தது. இதையறிந்த அக்கபோதி, சிறிய விகாரைகளுக்கு வருமானம் தரக்கூடிய ஊர்களைக் கொடையாக அளித்து, பிக்குகள் தத்தமது விகாரைகளிலேயே உணவு பெற ஒழுங்கு செய்தான். இம்மன்னன் பறையறைவித்து எல்லாப் பிச்சைக்காரரையும் ஓரிடத்துக்கு வருமாறு செய்து அவர்களுக்குத் தேவையான உதவிகளைச் செய்ததாகவும் மகாவம்சம் கூறுகிறது.

இறப்பு
------

இவன் நீண்டகாலம் ஆட்சியில் இருக்கவில்லை. மூன்று ஆண்டுகளுக்கும் குறைவாகவே ஆட்சியில் இருந்த பின்னர் இவன் காலமானான். இவனுக்குப் பின்னர் இவனது தம்பி முதலாம் சேனன் ஆட்சியில் அமர்ந்தான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 61
2. ↑  The Mahavansa, 1996, p. 62
3. ↑  The Mahavansa, 1996, p. 62

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
**துசியோனைட்டு** (*Tusionite*) என்பது MnSn(BO3)2 என்ற மூலக்கூறு வாய்பாடு கொண்ட முக்கோண வடிவமைப்பிலான போரேட்டு கனிமமாகும். நிறமற்ற நிலையில் இருந்து இக்கனிமம் அரிதாக ஒளிபுகும் தன்மையுடையதாகவும், ஒளி கசியும் தன்மையும் உடைய மஞ்சள் கலந்த பழுப்பு நிறத்துடனும் இருக்கிறது. 18.86% மாங்கனீசு, 40.76% வெள்ளீயம், 7.42% போரான் மற்றும் 32.96% ஆக்சிசன் என்பது இக்கனிமத்தின் இயைபு ஆகும். வெப்பநீர்ம தாதுவின் இறுதிக்கட்ட நிலையில் உள்ள கனிமமாக காணப்படும் துசியோனைட்டு, கிரானைட் வகை தீப்பாறைகளில் காணப்படும் ஒழுங்கற்ற குழிகளில் அரிதாக காணப்படுகிறது. 

துசியோனைட்டு அது கண்டுபிடிக்கப்பட்ட இடத்தின் பெயராலேயே அழைக்கப்படுகிறது. மத்திய ஆசியாவின் தஜிகிஸ்தானில் உள்ள மலைத்தொடரான பாமிர் மலைகளில் காணப்படுகின்ற துசியான் ஆற்றுப் பள்ளத்தாக்கில் முதன்முதலாக 1983 ஆம் ஆண்டில் இது கண்டறியப்பட்டுள்ளது. செக் குடியரசு நாட்டின் சில பகுதிகளிலும், அமெரிக்காவின் கலிபோர்னியா மாநிலத்தின் ரிவர்சைடு மாவட்டத்திலும் துசியோனைட்டு காணப்படுவதாகத் தெரிவிக்கப்பட்டுள்ளது.

இவற்றையும் பார்க்க
------------------

* கனிமங்களின் பட்டியல்

மேற்கோள்கள்
-----------

1. ↑   Webmineral data
2. ↑   Mindat w/ location data
3. ↑   Mineral Handbook
**மாகோமா லேகலகலா** (*MakomaLekalakala*) ஒரு தென்னாப்பிரிக்க சுற்றுச்சூழல் செயற்பாட்டாளராவார். எர்த் லைஃப் ஆப்பிரிக்கா என்ற சுற்றுச்சூழல் மற்றும் அணு ஆற்றல் எதிர்ப்பு நிறுவனத்திற்கான ஜோகன்னஸ்பர்க் கிளையின் இயக்குநராக உள்ளார்.

இலிசு மெக்டெய்டுடன் சேர்ந்து, 2017 ஆம் ஆண்டில் உருசிய தென்னாப்பிரிக்க அணுசக்தி ஒப்பந்தத்தை நிறுத்த நீதிமன்றங்களைப் பயன்படுத்தியதற்காக ஆப்பிரிக்க பிராந்தியத்திற்கான 2018 ஆம் ஆண்டுக்கான கோல்டுமேன் சுற்றுச்சூழல் விருது இவருக்கு வழங்கப்பட்டது. 2018 ஆம் ஆண்டில் மெக்டெய்ட் மற்றும் லேகலகலா ஆகியோர் தென்னாப்பிரிக்காவின் தேசிய அணுசக்தித் திட்டத்தைத் தடுத்து நிறுத்துவதற்கான ஒரு முக்கியமான நீதிமன்ற வழக்கை வென்றதற்காக நிக் ஸ்டீல் நினைவு விருதையும் பெற்றனர்.

மேற்கோள்கள்
-----------

1. ↑  AfikaAdezweni (April 24, 2018). "Our Nuclear Deal Heroes Have Won a Huge International Prize". The Marie Claire Newsletter. April 3, 2019 அன்று மூலம் பரணிடப்பட்டது. April 24, 2018 அன்று பார்க்கப்பட்டது.
2. ↑  NosmotGbadamosi (April 24, 2018). "Goldman Prize: Two South African Activists Win For Halting Russian Nuclear Deal". CNN. July 29, 2018 அன்று மூலம் பரணிடப்பட்டது. April 24, 2018 அன்று பார்க்கப்பட்டது.
**கலியுககாலம்** 1975 இல் ரி. அர்ஜுனா என்ற தமிழ் இயக்குனரால் இயக்கித் தயாரிக்கப்பட்ட *கலியுக காலே* என்ற சிங்களத் திரைப்படத்தின் சமகாலத்தில் தமிழில் மொழிமாற்றம் செய்யப்பட்ட இலங்கைத் திரைப்படமாகும்.

சிங்கள நடிகர்களான டோனி ரணசிங்க, நீட்டா பெர்னாண்டோ, ஆங்கில வானொலி அறிவிப்பாளர் விஜெய் கொரியா ஆகியோர் பிரதான பாத்திரங்களில் நடித்த இத்திரைப்படத்தின் தமிழ் வசனங்களை கே. எம். வாசகர் எழுதினார்.

ஜோக்கிம் பெர்னாண்டோ, விஜயாள் பீற்றர், சுப்புலட்சுமி காசிநாதன், ரி. ராஜகோபால், கே. எஸ். பாலச்சந்திரன், எஸ். ராம்தாஸ், எஸ். செல்வசேகரன் முதலிய பிரபல இலங்கை வானொலிக் கலைஞர்கள் குரல் கொடுத்தார்கள்.

தமிழ்த்திரைப்படத்தின் பாடல்களுக்கு இசையமைத்தவர், தற்போது டென்மார்க்கில் வாழும் சண் என்ற இசையமைப்பாளராவார்.

குறிப்பு
--------

* சுஜாதா அத்தனாயக்க பாடி, இத்திரைப்படத்தில் இடம்பெற்ற *அன்புள்ளம் ஒன்று சேர்ந்த நல்ல நாள்* என்ற பாடல் அக்காலத்தில் வானொலியில் அடிக்கடி ஒலிபரப்பான பிரபலமான பாடலாகும்
* ஈழத்துப்பாடகர் அமுதன் அண்ணாமலையும், பிரபல பாடகர் எம்.பி.பரமேஸும் தங்கள் முதல் திரைப்பாடல்களை இந்த்தப்படத்திலேயே பாடியுள்ளார்கள்.
* சிங்களத் திரைப்படம் வெளிவருவதற்கு முன்னரே தமிழ்ப்படம் வெளிவந்துவிட்டது.

வெளி இணைப்பு
------------

* கலியுக்காலம் - ஒரு மொழிமாற்றுப்படம் - கட்டுரை - கே.எஸ்.பாலச்சந்திரன்
**ஒன்னப்பகவுண்டனஅள்ளி**  (*Onnappagoundanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643635. இது ஒன்னப்பகவுண்டனஅள்ளி ஊராட்சிக்கு உட்பட்டது.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து 15 கிலோமீட்டர் தொலைவிலும், பென்னாகரத்தில் இருந்து 19 கிலோமீட்டர் தொலைவிலும், சென்னையில் இருந்து 300 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E  ஆகும்.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1515, மொத்த மக்கள் தொகை 6127,. இதில் 3041 ஆண்களும், 3086 பெண்களும் அடங்குவர். கல்வியறிவு பெற்றவர்கள் விகிதம் 66.5 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

விழாக்கள்
---------

இந்த ஊரில் ஒவ்வொரு வருடமும் மே அல்லது சூன் மாதத்தில் மாரியம்மன் திருவிழா சிறப்பாக கொண்டாடப்படுகிறது. மாரியம்மன் கடவுள் மழை மற்றும் காவல் தெய்வமாக வணங்குகின்றனர்.

மேற்கோள்
--------

1. ↑  "Pennagaram Taluk Villages, Dharmapuri, Tamil Nadu @VList.in". *vlist.in*. 2021-11-22 அன்று பார்க்கப்பட்டது.
2. ↑
3. ↑   196
4. ↑  "Onnappagoundanahalli Village". *www.onefivenine.com*. 2021-12-04 அன்று பார்க்கப்பட்டது.

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
கணிதத்தில் **செவ்வக எண்** (*rectangular number*) என்பது இரு அடுத்தடுத்த முழு எண்களின் பெருக்குத்தொகையாக அமையும் எண்ணாகும். *n* -ஆம் செவ்வக எண்: *n* (*n* + 1). இது *n*-ஆம் முக்கோண எண்ணைப்போல் இருமடங்காகவும் *n* -ஆம் சதுர எண்ணைவிட *n*-அளவு அதிகமாகவும் இருக்கும்.

முதல் செவ்வக எண்களில் சில (OEIS-இல் வரிசை A002378)
:

0, 2, 6, 12, 20, 30, 42, 56, 72, 90, 110, 132, 156, 182, 210, 240, 272, 306, 342, 380, 420, 462, …..
பலகோண எண்களைப் போல இவ்வெண்கள் கீழே உள்ளவாறு செவ்வக வடிவில் அமைகின்றன:

|  |  |  |  |
| --- | --- | --- | --- |
| * * | * * ** * * | * * * ** * * ** * * * | * * * * ** * * * ** * * * ** * * * * |
| 1×2 | 2×3 | 3×4 | 4×5 |

செவ்வக எண்ணை *n*² + *n* என எழுதலாம். *n*-ஆம் செவ்வக எண்ணானது முதல் *n* இரட்டை முழு எண்களின் கூடுதலாகவும், (2*n* − 1)² மற்றும் *n*-ஆம் மையப்படுத்தப்பட்ட அறுகோண எண்ணிற்குமுள்ள வித்தியாசமுமாகவும் இருக்கும்..

அனைத்து செவ்வக எண்களும் இரட்டை எண்களாக இருப்பதால் 2 மட்டுமே பகா எண்ணாக உள்ள ஒரு செவ்வக எண். மேலும் 2 மட்டுமே ஃபிபனாச்சி தொடர் வரிசையிலுள்ள செவ்வக எண்ணாகவும், செவ்வக *லூகாஸ் எண்*ணாகவும் உள்ளது.

எந்தவொரு சதுர அணியிலும் மூலைவிட்ட உறுப்புகள் தவிர மற்ற உறுப்புகளின் எண்ணிக்கை ஒரு செவ்வக எண்ணாக இருக்கும்.

மேற்கோள்கள்
-----------

1. ↑  Wayne L. McDaniel, "Pronic Lucas Numbers", *The Fibonacci Quarterly*, **vol.36**, iss.1, pp.60-62, 1998.
2. ↑  Wayne L. McDaniel, "Pronic Fibonacci Numbers", *The Fibonacci Quarterly*, **vol.36**, iss.1, pp.56-59, 1998.

* Conway, J. H.; Guy, R. K. (1996), *The Book of Numbers*, New York: Copernicus, pp. 33–34.
* Dickson, L. E. (2005), "Divisibility and Primality", *History of the Theory of Numbers*, **1**, New York: Dover, p. 357.
**மாக் லாபர்ட்** (Mac Leopard) என்பது மாக் ஓ.எசு இயங்கு தளத்தின் அதி நவீன இயங்கு தளம் ஆகும். இது மாக்\_ஓ.எசு பின்னர் வெளிவந்த இயங்கு தளம். இது ஆறாவது பதிப்பு (Version 10 .5) ஆகும். இது ஆப்பிள் கம்ப்யூட்டர் நிறுவனத்தின் மேசை கணினி மற்றும் சேவையகம் அமைப்பு உள்ள கணினிகளுக்கு உபயோகிக்கும் ஒரு இயங்கு தளம். இதற்கு முந்திய பதிப்பு மாக் ஓ.எசு டைகர் ஆகும் ( பதிப்பு 10.4 ). மாக் லாபர்ட் இயங்கு தளம், முந்திய பதிப்பைவிட தலா 300 மாற்றங்கள் மற்றும் மேம்பாடுகள் கொண்டது. மாக் லாபர்ட் ஆனது மேம்படுத்தப்பட்ட மேசை மென்பொருள் , மேம்படுத்தப்பட்ட டாக் ( dock ) மென்பொருள், அடுக்கு (stacks) மென்பொருள் போன்ற பல மேம்படுத்தப்பட்ட மென்பொருளை உள்ள அடக்கியது.

உருவாக்குபவரோடிய சாதனங்கள் (Developer tools)
--------------------------------------------

மாக் லாபர்ட் இயங்கு தளம் பல மேம்படுத்தப்பட்ட மற்றும் புதிய கருவி மற்றும் சாதனங்களை உள்ளடக்கியது.

* ரூபி ஆண் ரைல்ஸ் ( Ruby on rails ) என்ற வலையில் உபயோகிக்கும் மென்பொருள்
* ஜாவா பதிப்பு 5.0
* 64 பிட் மற்றும் இப்போதிய 32 பிட் பயன்பாடு மென்பொருள்களுக்கு தேவையான தன்-தள துணையை அறிமுக படுத்தியது.

இறுதி பயனர் (End User) பண்பு கூறுகள்
------------------------------------
**சான் பாப்திசுத்து யோசப் டெலாம்பர்** (*Jean Baptiste Joseph Delambre*, 19 செப்டம்பர் 1749 – 19 ஆகத்து 1822) என்பவர் பிரெஞ்சு கணிதவியலாளரும், வானியலாளரும் ஆவார். பாரிசு வான்காணகத்தின் இயக்குனராகப் பணியாற்றியவர். வானியலில் பல குறிப்பிடத்தக்க நூல்களை எழுதியவர்.

டெலாம்பர் வடக்கு பிரான்சிலுள்ள் ஏமியென்சு நகரில் 1749இல் பிறந்தார். இவர் இளமையில் செவ்வியல் நூல்களை மட்டுமே படித்தார். 36ஆம் அகவைக்குப் பிறகே கணிதமும் வானியலும் கற்றார். 1789இல் வியாழன், சனி கோள்களின் அட்டவணைகளையும் 1792இல் யுரேனசு கோளின் அட்டவணையையும் வெளியிட்டார்.

புதிய பதின்ம அளவை முறையை உருவாக்கி நிறுவ டன்கிர்க்குக்கும் பார்சிலோனாவுக்கும் இடையில் உள்ள கிடைவரை வில்லை (Arc of Meridian) அளந்தார். பிறகு 1795இல் பிரெஞ்சுக் கல்லூரியில் வானியல் பேராசிரியரானார். இறுதிக்காலத்தில் இவர் வானியல் வரலாற்றை ஆறு தொகுதிகளாக உருவாக்கி வெளியிடுவதில் ஈடுபட்டார். 1822 இல் கலை, மற்றும் அறிவியலுக்கான அமெரிக்க அகாதமியில் வெளிநாட்டு கௌரவ உறுப்பினராகத் தேர்ந்தெடுக்கப்பட்டார்.

மேற்கோள்கள்
-----------

1. ↑  "Book of Members, 1780–2010: Chapter D" (PDF). American Academy of Arts and Sciences. 28 சூலை 2014 அன்று பார்க்கப்பட்டது.

* Ken Alder: *The Measure of All Things – The Seven-Year Odyssey and Hidden Error That Transformed the World* (The Free Press; New York, London, Toronto, Sydney, Singapore; 2002; ISBN 0-7432-1675-X)

வெளி இணைப்புகள்
---------------

* A brief biography of Delambre, partly from the 1880 Encyclopædia Britannica
**சான் மறுசீராக்கல்** *(Chan rearrangement)* என்பது அசைலாக்சி அசிட்டேட்டை (1) ஒரு வலிமையான காரத்தின் முன்னிலையில் 2-ஐதராக்சி-3-கீட்டோ-எசுத்தராக (2) மாற்றக்கூடிய வேதியியல் வினையாகும். 

சான் மறுசீராக்கல்
இச்செயல்முறையை மறுகண்டுபிடிப்பு மூலம் ஆல்டன் டாக்சால் ஒட்டுமொத்த தொகுப்பு வினையில் மீண்டும் பயன்படுத்தப்பட்டது .

வினைவழிமுறை
-----------

வினைபடு பொருளில் இருக்கும் மெத்திலீன் பாலத்துடன் அடுத்துள்ள கார்போனைல் மற்றும் அசிட்டைல் பதிலீட்டுப் பொருட்கள் அமிலத்தன்மையுடன் காணப்படுகின்றன. ஆல்டால் வினையைப் போல இலித்தியம் டெட்ராமெத்தில்பிப்பெரிடைடு அல்லது ஈரைசோபுரோப்பைலமீடு போன்ற வலிமையான அணுக்கரு கவராத காரங்களால் இவற்றிலிருந்து புரோட்டான்நீக்கம் செய்ய முடியும். உருவாகும் ஈனோலேட்டு, அசிட்டைல் தொகுதியின் அடுத்துள்ள கார்பனைல் உடன் குறுகிய கால இடைநிலை ஆக்சிரேன் வழியாக அணுக்கருகவர் அசைல் பதிலீட்டை அளிக்கிறது. அமிலத்தன்மையால் தனித்த ஐதராக்சில் தொகுதி வெளியேறுகிறது 

The mechanism of the Chan rearrangement.

மேற்கோள்கள்
-----------

1. **^**  *Rearrangement of α-acyloxyacetates into 2-hydroxy-3-ketoesters* S. D. Lee, T. H. Chan, and K. S. Kwon *Tetrahedron Lett.* **1984**, *25*, 3399-3402. (எஆசு:10.1016/S0040-4039(01)91030-5)
2. **^**  *First total synthesis of taxol 1.* Functionalization of the B ring Robert A. Holton, Carmen Somoza, Hyeong Baik Kim, Feng Liang, Ronald J. Biediger, P. Douglas Boatman, Mitsuru Shindo, Chase C. Smith, Soekchan Kim, et al.; *J. Am. Chem. Soc.* **1994**, *116(4)*, 1597-1598. (எஆசு:10.1021/ja00083a066)
**தேசிய அடையாள அட்டை** (சுருக்கம்: *தே.அ.அ*) என்பது இலங்கையில் பாவிக்கப்படும் அடையாளப்படுத்தலுக்காக ஆவணமாகும். இலங்கை குடியுரிமை பெற்ற 16 வயதுக்கு மேற்பட்ட அனைவரும் தேசிய அடையாள அட்டையை வைத்திருப்பது கட்டாயமாகும். தேசிய அடையாள அட்டை ஆட்களைப் பதிவு செய்யும் திணைக்களத்தினால் வழங்கப்படுகிறது. ஆட்களைப் பதிவு செய்தல் சட்ட இலக்கம் 1968 இன் 32 சேர்க்கப்பட்ட சட்ட இலக்கங்கள் 1971 இன் 28 மற்றும் 37, சட்ட இலக்கம் 1981 இன் 11 ஆகியவற்றால் தேசிய அடையாள அட்டை பாவனை மற்றும் வெளியீடு சட்டமாக்கப்பட்டுள்ளது.

தற்போது தேசிய அடையாள அட்டை வைத்திருத்தல் எப்போதும் வைத்திருப்பது கட்டாயமாகவுள்ளது. பாதுகாப்புப் பிரிவினருக்கு சோதனை மற்றும் பிற சந்தர்ப்பங்களில் இது காட்டப்படல் வேண்டும். இது தவறும்பட்சத்தில் தடுத்து வைக்கப்பட முடியும். சில அரச நடைமுறை மற்றும் வணிப பரிமாற்றல்களின்போது இது முக்கிய ஆவணமாகவுள்ளது. இது தவறும்போது குறிப்பிட்ட விடயங்கள் தடுக்கப்படலாம். கடவுச்சீட்டுக்கு விண்ணப்பிக்கும்போதும் (வயது 16க்கு மேல்), சாரதி அனுமதிப்பத்திரத்திற்கு விண்ணப்பிக்கும்போதும் (வயது 18க்கு மேல்) மற்றும் தேர்தல் வாக்களித்தலின்போதும் (வயது 18க்கு மேல்) இது முக்கிய ஆவணமாகும்.

தேசிய அடையாள அட்டை இலக்கம்
--------------------------

ஒவ்வொரு தேசிய அடையாள அட்டையும் தனித்த 10 குறிகளைக் கொண்டு, இதன் அமைப்பு 000000000அ (0 வரும் இடங்களில் எண்களும், அ வருமிடத்தில் ஓர் ஆங்கில எழுத்தும்) போன்று காணப்படும். முதல் மூன்று குறிகளும் குறித்த நபரின் பிறந்த ஆண்டின் கடைசி எண்களைக் குறிக்கும்(எ.கா: 1988 ஆம் ஆண்டு எனில் 88xxxxxxxx). கடைசி எழுத்து பொதுவாக 'V' அல்லது 'X' என்று காணப்படும். இந்த இலக்கம் தனியொருவரை அடையாளப்படுத்தும் தனித்துவமான இலக்கம். இது அமெரிக்காவின் சமூகப் பாதுகாப்பு இலக்கத்தை ஒத்தது.

அடையாளப்படுத்தல்
----------------

1. அட்டையின் மேல் மையத்தில் "இலங்கை" என்ற எழுத்து சிங்களத்தில் பொறிக்கப்பட்டிருக்கும்.
2. அட்டையின் மேல் வலது பக்கத்தில் ஊதா நிறத்தில் எண் தே.அ.அட்டைக்கு விண்ணப்பித்தவரின் மாகாணத்தைக் குறிக்கும். இந்த எண்கள் 1-9 வரை காணப்படும். இவ்வெண்கள் பின்வருமாறு மாகாண அடிப்படையில் அமைந்திருக்கும்:

* 1. மேற்கு மாகாணம்
* 2. மத்திய மாகாணம்
* 3. தெற்கு மாகாணம்
* 4. வடக்கு மாகாணம்
* 5. கிழக்கு மாகாணம்
* 6. வடமேற்கு மாகாணம்
* 7. வட-மத்திய மாகாணம்
* 8. ஊவா மாகாணம்
* 9. சபரகமுவா மாகாணம்

சிறுபான்மையினரும் தேசிய அடையாள அட்டையும்
----------------------------------------

இலங்கை உள்நாட்டு யுத்தம் நடந்த கொண்டிருந்தபோது சிறுபான்மையினர் குறிப்பாக தமிழர் தங்கள் அடையாளத்தை நிரூபிக்க தேசிய அடையாள அட்டையினையே முக்கிய ஆவணமாகக் கொண்டிருந்தனர்.

இதனையும் பார்க்க
----------------

* இலங்கை கடவுச்சீட்டு

உசாத்துணை
---------

1. ↑  
[*தொடர்பிழந்த இணைப்பு*]இலங்கை மக்களின் முக்கிய ஆவணம் தேசிய அடையாள அட்டை
2. ↑  இலங்கையில் தேசிய அடையாள அட்டையும் அதன் பிரயோகமும்

வெளி இணைப்பு
------------

* ஆட்களைப் பதிவு செய்யும் திணைக்களம்
* அஞ்சல் அடையாள அட்டை பரணிடப்பட்டது 2012-03-09 at the வந்தவழி இயந்திரம்
**ஆம்பல் குழல்** என்பது சங்க இலக்கியங்கள் குறிப்பிடும் ஒருவகை காற்றிசைக் கருவியாகும். மூங்கிலையும் ஆம்பல் என்று பண்டைய நூல்கள் குறிக்கின்றன. ஆம்பல் பண்ணை இசைத்த குழலை ஆம்பல் குழல் எனவும் அழைத்திருக்கலாம். எனவே ஆமபல் என்பது ஆம்பலின் தண்டில் செய்த குழல் அல்லது மூங்கிலால் செய்த குழலைக் குறிக்கலாம்.

சிலப்பதிகாரம், நற்றிணை,  ஐங்குறுநூறு, குறிஞ்சிப்பாட்டு ஆகிய சங்க இலக்கியங்களில் ஆம்பல் குழல் பற்றிய குறிப்புகள் காணப்படுகின்றன. சங்க இலக்கியத்தில் ஒன்றான குறிஞ்சிப்பாட்டு அழகிய ஆம்பல் குழல் தெளிவான இசையை வெளிப்படுத்தும் என்பதை

"ஆம்பல் அம் தீங்குழல் தெள்விளி பயிற்ற" 
எனக் கூறுகின்றது.

சிலப்பதிகாரம் ஆய்ச்சியர் குரவையில்,

|  |  |  |
| --- | --- | --- |
| "| பாம்பு கயிறாக் கடல்கடைந்த மாயவன்
ஈங்குநம் ஆனுள் வருமேல் அவன்வாயில்
ஆம்பல் அம் தீங்குழல் கேளாமோ தோழீ!"  | "|

ஆம்பல் தண்டு நடுவே துளையுடையது. அதனை

"நீர்வளர் ஆம்பல் தூம்பு திரள் கால்"

என நற்றிணை சொல்வதால் அறியலாம். 

ஐங்குறுநூறு ஆம்பல் பண் இனிமையாய் ஒலிப்பதை

"தீங்குழல் ஆம்பலின் இனிய இமிரும்"
எனச் சொல்வதால் அறியலாம்.

மேற்கோள்களும் குறிப்புகளும்
---------------------------

1. ↑  அரசி (25 மே 2012). "ஆம்பல்". 14 நவம்பர் 2012 அன்று பார்க்கப்பட்டது.
2. ↑  குறிஞ்சிப்பாட்டு: 222
3. ↑  சிலப்பதிகாரம், ஆய்ச்சியர் குரவை: 7: 2
4. ↑  நற்றிணை: 6
5. ↑  ஐங்குறுநூறு: 215: 4
**தேசிய அணுசக்தி பாதுகாப்பு நிர்வாகம்** ( *National Nuclear Safety Administration*) [[சீனா|என்பது அணுசக்தி பாதுகாப்பை ஒழுங்குபடுத்துவதற்காக அமைக்கப்பட்ட சீனாவில் உள்ள அனைத்து அணுசக்தி உள்கட்டமைப்புகளின் மேற்பார்வைக்கும் பொறுப்பான ஒரு மத்திய அரசு நிறுவனமாகும். இவ்வமைப்பு அணுசக்தி பாதுகாப்பு நடவடிக்கைகளை ஆய்வு செய்கிறது மற்றும் ஒப்புதல் பொறிமுறையை ஒழுங்குபடுத்துகிறது.

வரலாறு
------

தேசிய அணுசக்தி பாதுகாப்பு நிர்வாகம் (1984-1989) 1984 ஆம் ஆண்டு அக்டோபர் மாதத்தில் நிறுவப்பட்டது. இது சீனாவின் பிரதான நிலப்பரப்பில் அணுசக்தி பாதுகாப்பை சுயாதீனமாக ஒழுங்குபடுத்திய மாநில அறிவியல் மற்றும் தொழில்நுட்ப ஆணையத்தின் துணை நிறுவனமாகும்.

1990 ஆம் ஆண்டு மாநில அறிவியல் மற்றும் தொழில்நுட்ப ஆணையம் தேசிய அறிவியல் மற்றும் தொழில்நுட்ப ஆணையமாக மாறியது. 

1998 ஆம் ஆண்டு தேசிய அணுசக்தி பாதுகாப்பு நிர்வாகம் மாநில சுற்றுச்சூழல் பாதுகாப்பு நிர்வாகத்திற்கு மாற்றப்பட்டது. 

2008 ஆம் ஆண்டு மாநில சுற்றுச்சூழல் பாதுகாப்பு நிர்வாகம் சுற்றுச்சூழல் பாதுகாப்பு அமைச்சகம் என்று அழைக்கப்படும் சீன அரசின் முழு அமைச்சகமாக மேம்படுத்தப்பட்டது மற்றும் தேசிய அணுசக்தி பாதுகாப்பு நிர்வாகம் அதன் நிர்வாக வரம்பில் தக்கவைக்கப்பட்டது. 

2017 ஆம் ஆண்டு புதிய சட்டங்கள் **தேசிய அணுசக்தி பாதுகாப்பு நிர்வாகத்தின்** அதிகாரங்களை வலுப்படுத்தியது. இதனால் புதிய நிறுவன வழிமுறைகள், தெளிவான தொழிலாளர் பிரிவு மற்றும் தகவல்கள் மேலும் வெளிப்பட்டன.

மேற்கோள்கள்
-----------

1. 1 2  "Archived copy". 2012-05-02 அன்று மூலம் பரணிடப்பட்டது. 2012-03-26 அன்று பார்க்கப்பட்டது.CS1 maint: archived copy as title (link)
2. ↑  "Archived copy". 2011-07-27 அன்று மூலம் பரணிடப்பட்டது. 2012-03-26 அன்று பார்க்கப்பட்டது.CS1 maint: archived copy as title (link)
3. ↑  Stanway, David (1 September 2017). "China's legislature passes nuclear safety law". Reuters. .

புற இணைப்புகள்
--------------

* அதிகாரப்பூர்வ இணையதளம்  (in சீன மொழி)
அரண்மனைச் சதுக்கத்தில் இருந்து குளிர்கால அரண்மனையின் தோற்றம்
நெவா ஆற்றிற்குக் குறுக்கே அரண்மனையின் இரவுநேரத் தோற்றம்
**குளிர்கால அரண்மனை** (*Winter Palace*, ரஷ்ய மொழி: Зимний дворец, சீம்னிய் துவரியெத்ஸ்), ரஷ்யாவின் சென் பீட்டர்ஸ்பேர்க்கில் 1755 - 1762 காலப்பகுதியில் கட்டப்பட்ட அரண்மனை ஆகும். இது இத்தாலியக் கட்டிடக்கலை நிபுணரான பிரான்செஸ்கோ பார்த்தலோமியோ ரஸ்ட்ரெலி என்பவரால் ரஷ்ய சார் மன்னர்கள் குளிர்காலங்களில் தங்குவதற்காகக் கட்டப்பட்டது.

1837 ஆம் ஆண்டு டிசம்பர் 1 இல் இடம்பெற்ற பெரும் தீ விபத்தில் இவ்வரண்மனையின் பெரும் பகுதி சேதமடைந்தது. இது பின்னர் முதலாம் நிக்கலாஸ் மன்னனால் மீள அமைக்கப்பட்டது. 1917 இல் இடம்பெற்ற பெப்ரவரிப் புரட்சியை அடுத்து இங்கு இடைக்கால அரசாங்கம் இயங்கி வந்தது. அதே ஆண்டு அக்டோபர் 25 இல் (அக்டோபர் புரட்சி) இது பொல்ஷெவிக்குகளால் கைப்பற்றப்பட்டு, எர்மித்தாஷ் அருங்காட்சியகத்துடன் இணைக்கப்பட்டு, அதன் 1,057 அறைகளும் பொது மக்களின் பார்வைக்கெனத் திறந்து விடப்பட்டது.

இவற்றையும் பார்க்கவும்
----------------------

* கத்தரீன் அரண்மனை

விக்கிமீடியா பொதுவகத்தில்,  
 ***Winter Palace***   
என்பதின் ஊடகங்கள் உள்ளன.
**தேசிய அருங்காட்சியகம், புது டில்லி** இந்தியாவின் மிகப்பெரிய அருங்காட்சியகம் ஆகும். இங்கே வரலாற்றுக்கு முந்திய காலத்தைச் சேர்ந்த பொருட்களிலிருந்து தற்காலக் கலைப்பொருட்கள் வரை உள்ளன. இது இந்திய அரசின் பண்பாட்டு அமைச்சின் கீழ் இயங்கி வருகிறது. இந்த அருங்காட்சியகம், ஜன்பாத்தும், மௌலானா ஆசாத் சாலையும் சந்திக்கும் இடத்தில் அமைந்துள்ளது. 

இந்த அருங்காட்சியகத்திடம் இந்தியாவையும், வெளிநாடுகளையும் சேர்ந்த 200,000 க்கு மேற்பட்ட பொருட்கள் உள்ளன. இவை 5,000 ஆண்டுகளுக்கு மேற்பட்ட இந்தியாவின் பண்பாட்டு மரபினை விளக்குவனவாக உள்ளன. இங்குள்ள சேமிப்புக்களில் தொல்லியல் பொருட்கள், படைக்கலங்கள், அழகூட்டற் கலைப் பொருட்கள், அணிகலன்கள், கையெழுத்துப் பிரதிகள், ஓவியங்கள் போன்றவை அடங்குகின்றன.

வரலாறு
------

1949 ஆம் ஆண்டு ஆகஸ்ட் மாதம் 15 ஆம் தேதி புது டில்லியில், அப்போதைய ஆட்சியர் நாயகம் (Governor-General) இராசகோபாலாச்சாரி அவர்களால் ஜனாதிபதி மாளிகையில் திறந்து வைக்கப்பட்டது. 1955 ஆம் ஆண்டு மே 12 ஆம் தேதி தேசிய அருங்காட்சியகத்தின் புதிய கட்டிடத்துக்கான அடிக்கல்லை அப்போது இந்தியாவின் பிரதமராக இருந்த பண்டித ஜவகர்லால் நேரு நாட்டினார். கட்டிடம் கட்டி முடிக்கப்பட்டு 1960 ஆம் ஆண்டு யூன் மாதத்தில் அருங்காட்சியக நிர்வாகத்திடம் ஒப்படைக்கப்பட்டது. 1960 டிசம்பர் 18 ஆம் தேதி இப் புதிய கட்டிடத்தில் அருங்காட்சியகம் பொதுமக்கள் பார்வைக்குத் திறந்து வைக்கப்பட்டது.

இவற்றையும் பார்க்கவும்
----------------------

* இந்திய அருங்காட்சியகங்கள்
* உலகின் தேசிய அருங்காட்சியகங்கள்

வெளியிணைப்புக்கள்
-----------------

* புது டில்லி தேசிய அருங்காட்சியகத்தின் இணையத்தளம்
* அருங்காட்சியக உயர் பதவிக்கு தமிழ் மொழியறிவு தகுதி : பாஜக உறுப்பினர் வலியுறுத்தல்
**தேசிய அங்கீகார வாரியம்** (*National Board of Accreditation*) என்பது இந்தியாவில் உள்ள உயர்கல்வி நிறுவனங்களின் அங்கீகாரத்திற்குப்பொறுப்பான இரண்டு முக்கிய அமைப்புகளுள் ஒன்றாகும். தேசிய அங்கீகார வாரியம், தொழில்நுட்பத் திட்டங்கள், பொறியியல் மற்றும் மேலாண்மைத் திட்டங்களுக்கு அங்கீகாரம் அளிக்கும் அமைப்பாக உள்ளது. வாசிங்டன் ஒப்பந்தத்தின் முழு உறுப்பினர் இந்த அவை உள்ளது.

வரலாறு
------

தேசிய அங்கீகார வாரியம் தொழில்நுட்ப கல்விக்கான அகில இந்தியத் தொழில்நுட்பக் கல்விக் குழுவினால் 1994ல் தோற்றுவிக்கப்பட்டது. இந்த வாரியம் 2010 முதல் தன்னாட்சி அமைப்பாக இயங்குகிறது. 2014-ல் வாசிங்டன் ஒப்பந்தத்தில் முழு உறுப்பினர் தகுதி வழங்கப்பட்டது.

அங்கீகாரம் பெற்ற திட்டங்கள்
---------------------------

தேசிய அங்கீகார வாரியம் கல்வித் திட்டங்களுக்கு அங்கீகாரம் அளிக்கிறது. இதில் பட்டயம், இளநிலை மற்றும் முதுநிலை தொழில்நுட்ப கல்வித் திட்டங்கள் அடங்கும். அங்கீகாரம் பெற்ற துறைகளில் பொறியியல் மற்றும் தொழில்நுட்பம், மேலாண்மை, மருந்தகம், கட்டிடக்கலை, பயன்பாட்டுக் கலை மற்றும் கைவினைப்பொருட்கள், கணினி பயன்பாடுகள் விருந்தோம்பல் மற்றும் சுற்றுலா மேலாண்மை ஆகியவை அடங்கும்.

அங்கீகாரம் தன்னார்வமாக இருந்தாலும், 2017-ல் அகில இந்தியத் தொழில்நுட்பக் கல்வி குழு ஒரு கல்வி நிறுவனத்தில் குறைந்தபட்சம் கற்பிக்கப்படும் பாதி திட்டங்களுக்கு அங்கீகாரம் பெறத் தவறிய நிறுவனங்களுக்கு அனுமதி வழங்காது என்று அறிவித்தது.

மேலும் பார்க்கவும்
------------------

* பல்கலைக்கழக மானியக் குழு (இந்தியா), உயர் கல்வி தொடர்புடைய அமைப்பு

மேற்கோள்கள்
-----------

1. ↑  Kohli, Gauri (21 March 2017). "Global drive planned to check fake colleges and universities" (in en). *ஹிந்துஸ்தான் டைம்ஸ்*. .
2. ↑  Mohanty, Basant Kumar (2 January 2017). "IITs loath to take up accreditation role". *The Telegraph*. .
3. ↑  "National Board of Accreditation". *www.nbaind.org*. 2 அக்டோபர் 2017 அன்று மூலம் பரணிடப்பட்டது. 3 October 2017 அன்று பார்க்கப்பட்டது.
4. ↑  "Program Accreditated by NBA". *www.nbaind.org*. 3 அக்டோபர் 2017 அன்று மூலம் பரணிடப்பட்டது. 3 October 2017 அன்று பார்க்கப்பட்டது.
5. ↑  Nanda, Prashant K. (12 April 2017). "How AICTE wants engineering, B-Schools to improve students’ job readiness". *Mint*. .

வெளி இணைப்புகள்
---------------

* அதிகாரப்பூர்வ இணையதளம்
* தேசிய அங்கீகார வாரியம் அங்கீகாரம் பெற்ற படிப்புகளைக் கொண்ட அகில இந்திய தொழில்நுட்பக் கல்விஅங்கீகரிக்கப்பட்ட நிறுவனங்களின் பட்டியல்
**வெரெணிகே** அல்லது பர்ணிஸ் துறைமுகம் சங்ககாலத்திலேயே தமிழகத்துடன் வணிகத் தொடர்பு கொண்டிருந்த, எகிப்தின் பண்டைய துறைமுக நகரம் ஆகும். செங்கடலின் மேலைக் கடற்கரையில் அமைந்துள்ள இத்துறைமுகம் தற்போது மெதினெத் எல் ஹரஸ் அன்று அழைக்கப்படுகிறது. 1994 தொடங்கி இங்கு டெலவேர் பல்கலைக்கழகம் பிற அமைப்புகளுடன் இணைந்து மேற்கொண்டுள்ள அகழாய்வுகளில் பண்டைத் தமிழகத்துடன் இத்துறைமுகம் கொண்டுள்ள தொடர்பை மெய்ப்பிக்கும் பல சான்றுகள் கிடைத்துள்ளன.

"வெரெணிகேவில் கண்டெடுக்கப்பட்டவைகளில் எதிர்பாராதன தொன்மையான இந்தியப் பொருட்களாகும்: பண்டைய மத்தியதரைக்கடல் பகுதியில் கிடைத்தவற்றிலேயே ஒற்றைப்பெரிய (7.55 கிகி) கருமிளகுக்கொத்தின் சேகரம் (ஒரு கோயில் முற்றத்தில் இருந்த நைல் மண்ணாலான பெரிய பாத்திரத்தில் "தென்னிந்தியாவிலிருந்து இறக்குமதி செய்யப்பட்டது" என்று குறிப்புடன் இருந்தது); கணிசமான தொகையில் இந்தியாவில் செய்யப்பட்ட நுண்கலங்கள், சமையல் பாத்திரங்கள், இந்திய பாணி மண்பாண்டங்கள்; குப்பைக் குவியல்களிலிருந்த இந்தியாவில் செய்யப்பட்ட பாய்மரத் துணிகள், கூடைகள், விரிப்புகள்; கணிசமான தேக்குக் கட்டைகள், கருமிளகு, தேங்காய், மிளிர்கற்களாலான மணிகள், கேமியோ என்ற கைவினைப் பொருட்களைச் செதுக்கும் சட்டங்கள்; தமிழ் பிராமியில் கொற்ற(ன்) என்ற தென்னிந்தியத் தலைவனின் பெயர்பொறித்த பானை ஓடு; தமிழகத்திலிருந்து (அன்று கேரளத்தின் பெரும்பகுதியையும் உள்ளடக்கி இருந்தது) வந்தவர்கள் முந்தைய ரோமானிய காலத்திலாவது வெரெணிகேவில் வாழ்ந்ததற்கான சான்றுகள்; தமிழ் மக்களின் இருப்பு புத்தமத வழிபாட்டினர் இருந்திருக்கலாம் என்பதையும் சுட்டிநிற்பதற்கான சான்றுகள்; வெரெணிகேவின் வடக்கே 300கிமீ தொலைவில் உள்ள இன்னொரு ரோமானியத் துறைமுகத்தில் இந்தியர் இருந்ததற்கான சான்றுகள்; நைல் சாலையில் இந்திய மட்கலங்கள்; ஒரு இந்திய வழிப்போக்கர் சென்றிருப்பதைக் குறிக்கும் பாறைக் கல்வெட்டு; "இந்தியாவில் கட்டப்பட்ட நாவாய்கள் பயன்படுத்தப்பட்டிருப்பதைக் காட்டும் ஏராளமான சான்றுகள்"; (தென்னிந்தியாவுக்கே உரித்தான) தேக்கு மரம் (உடைக்கப்பட்ட நாவாய்களிலிருந்து எடுக்கப்பட்டு) வெரெணிகேவின் கட்டிடங்களில் மீண்டும் பயன்படுத்தப்பட்டிருப்பதற்கான" ஆதாரம் ஆகியன."
"பெரெணிகேயில் கண்டெடுக்கப்பட்ட பானைச்சில்லில் 'கொற்பூமான்' என்றுள்ளது. இதுவும் வணிகர் ஒருவரின் பெயராக இருக்க வாய்ப்புள்ளது"

குறிப்புதவி
-----------

1. ↑  R. Krishnakumar,South Indians in Roman Egypt?*Frontline* Volume 27 - Issue 08 :: Apr. 10-23, 2010.
2. ↑  ப.சண்முகம், *கடல்சார் வரலாறும் சங்ககாலத் தமிழக வணிகர்களும்*, நிகமம் - வணிக வரலாற்றாய்வுகள், தமிழ்ப் பல்கலைக்கழகம், தஞ்சாவூர், 2010, பக்.8
**சே. சிவஞானம் பிள்ளை** (1871 - 1933) என்பவர் ஒரு தமிழறிஞர் ஆவார். இவர் சுந்தரமூர்த்தி நாயனார், திருநாவுக்கரசர், திருஞானசம்பந்தர் என்னும் ஆராய்ச்சி நூல்களை எழுதியுள்ளார்.இவர் தஞ்சை‌ மற்றும் சென்னை பாடசாலை இன்ஸ்பெக்டர் அலுவலகங்களில் தலைமை எழுத்தராக பணியாற்றினார்.

கல்வி மற்றும் ஆசிரியர்கள்
-------------------------

இவர் வெள்ளியம்பல உபாத்தியாயர் என்பவருக்கு மயிலாப்பூரில் பிறந்தவர். திருமயிலை வித்துவான் சண்மகம் பிள்ளை மற்றும் காஞ்சி வித்துவான் இராமசாமி நாயுடு ஆகியோரிடம் கல்வி கற்றர்.

கந்த புராணத்தில் உள்ள செய்யுட்களைத் திரட்டி கந்தபுராணச் சுருக்கம் என்ற நூலை வெளியிட்டார். உடன் தேவார ஆசிரியர்களின் வரலாற்றினை எழுதியுள்ளார்.

இவற்றையும் காண்க
----------------

* நமச்சிவாய மூர்த்தி
* சிவாசாரியர்
* நடேச சாஸ்திரி
* ஏகாம்பர முதலியார்

ஆதாரங்கள்
---------

1. ↑

வெளி இணைப்புகள்
---------------

* திருநாவுக்கரசர் நூல் - சிவஞானம் பிள்ளை, சே - சென்னை : ஸி. குமாரசாமி நாயுடு ஸன்ஸ் , 1925

* கதைத் திரட்டு : முதற் பகுதி ஆசிரியர்- சிவஞானம் பிள்ளை, சே. - பதிப்பாளர் -சென்னை : ஸி. குமாரசாமி நாயுடு அண்டு ஸன்ஸ் , 1932
**கார்டினர் மறியல் போராட்டம்** என்பது மே 10, 2009 அன்று ரொறன்ரோவின் முக்கிய நெடுஞ்சாலை சந்தியான கார்டினரை மறித்து, கனடிய சட்டத்தை மீறி செய்யப்பட்ட எதிர்ப்புப் போராட்டம் ஆகும். ஈழப்போரின் இறுதி கட்டத்தில் ஆயிரக்கணக்கான தமிழர்கள் இலங்கை அரசால் கொலை படுகொலை செய்யப்பட்டதை தொடர்ந்து, தொடர்ச்சியான எதிர்ப்புப் போராட்டத்தில் இருந்த தமிழர்கள் இப்போராட்டத்தை முன்னெடுத்தனர். சில நூறு தமிழர்களும், சில பத்து பல்லினத்தவரும் நடத்திய இப்போராட்டம் சுமார் 7 மணி நேரம் வரை நீடித்து, போக்குவரத்தை தடுத்தது பல்லாயிரக்கணக்கானா பயணிகளை இடைஞ்சல் செய்தது. கனடிய எதிர்கட்சித் தலைவர் இந்த விடயதை நாடாளுமன்றத்தில் எடுத்துரைப்பதாக வாக்குறுதி தந்த பின்பு இச் சாலையை விட்டு தமிழர்கள் விலகினார்கள்.

சட்டத்தை மீறுதல்
----------------

ஒரு முக்கிய நெடுஞ்சாலையை மறித்துப் போராட்டம் செய்வது சட்டத்தை மீறும் செயலாகும். பயணிகளின் வாகனங்களை மறித்து சூழ்ந்து கொண்டதும் சட்டத்துக்கு புறம்பான செயலாகும். இதில் சில பயணிகள் தமது வாகனங்களை விட்டு விட்டு கால் நடையாக சென்றனர். இப்போராட்டத்தில் ஏற்பட்ட கைகலப்பில் மூன்று தமிழர்கள் கைது செய்யப்பட்டனர்.

விமர்சனம்
---------

சட்டத்தை மீறுவது உட்பட இப் போராட்டம் பல்வேறு விமர்சனங்களை எதிர்நோக்கியது.

### பொதுமக்கள் மதிப்பை பெறாதல்

இப் போராட்டம் ரொறன்ரோ பொது மக்களை இடருக்கு ஈடுபத்தியதால், இது பொதுமக்கள் தமிழ் மக்களின் பிரச்சினை நோக்கி ஒரு நல்ல நிலையை எடுப்பதற்கு தடையாக இருக்கும் என்ப்படுகிறது.

### ஊடகங்களில் விமர்சனம்

பெரும்பான்மை மைய ஊடகங்கள், குறிப்பாக வலது சாரி ஊடகங்கள் இப்போராட்டத்தை மிகவும் விமர்சித்து செய்திகள் வெளியிட்டன. குழ்ந்தைகளை ஈடுபடுத்தியது குறிப்பாக விமர்சிக்கப்பட்டது. இதில் ஈடுபட்ட இளையோர் போராட்டத்தின் உண்மையான இலக்கை அறியாமல், கைக்கலப்பில் ஈடுபடுவதில் அக்கறை காட்டியதாக விமர்சிக்கப்பட்டது. போராட்டக்காரர்கள் என்ன எதிர்பாக்கிறார்கள் என்றும் கேள்வி முன்வைக்கப்பட்டது. புலிகளை சரணடைய செய்யுமாறு போராட்டம் நடத்தினால் பொது மக்கள் படுகொலைகள் தடுக்கப்படலாம் என்றும் பரிந்துரைகளை சிலர் முன்வைத்தனர்.

இவற்றையும் பாக்க
----------------

* மே 11, 2009 இலண்டன் மறியல் போராட்டம்

வெளி இணைப்புகள்
---------------

* Premier, mayor warn Tamils
* Tamil protest surprises Toronto
**வெப்பாலை** (Wrightia tinctoria) என்பது ஒருவகை மரமாகும். இதற்கு **வெட்பாலை**, **நிலப்பாலை**, **பாலை**, **நிலமாலை**, **வற்சம்**, **குடசம்** ஆகிய வேறு பெயர்களும் உண்டு. இது பழந்தமிழகத்தில் பலை என அழைக்கப்பட்டது. ஐந்திணைகளில் ஒன்றான பாலை நிலத்துக்குப் பெயர் தந்தது இம்மரமே. கடும் கோடையிலும் தளிரும், மலருமாக இந்த மரம் காட்சி தரும். யானை தாகம் தீர்த்துக் கொள்ளப் பாலை மரப்பட்டை களைக் கிழித்து நீரை உறிஞ்சும். பட்டை உரிக்கப்பட்ட மரம், தந்தம் போல வெண்மையாகக் காணப்படும். இதற்குத் தந்தப்பாலை என்ற பெயரும் உண்டு.

பெயர்
-----

இது வறண்ட நிலத்தில் வளரும் மரம் என்பதாலும், பாலைத் திணைக்குரிய மரம் என்பதாலும் வெட்‘பாலை’ என்ற பெயர் உருவானது.

விளக்கம்
--------

இது ஒரு பூக்கும் தாவர இனமாகும். தமிழகமெங்கும் சாலை ஓரங்களில் வெண்ணிற மரப்பட்டைகளுடன் நிறைய வெட்பாலை மரங்கள் இருப்பதைப் பார்க்க முடியும். எதிரடுக்கில் அமைந்த இலைகளும் உச்சியில் வெண்ணிற மலர் கொத்துகளையும் பால் போன்ற சாற்றினையும் உடைய இலையுதிர் மரம். இதன் இலைக் காம்பை உடைத்தால் பால் வெளியாகும். இதன் காய்கள் இரட்டையாய் முனைகள் இணைந்து காணப்படும். பஞ்சு இணைந்த விதைகளையுடையது. விதை, பட்டை, ஆகியவை மருத்துவப் பயனுடையவை.திருப்பாலைத்துறை என்னும் திருத்தலத்தின் தலமரமாக விளங்குவது பாலை மரமாகும். தலத்தின் பெயர் தலமரத்தின் பெயரால் அமைந்ததேயாகும்.

வெப்பாலை இலை முன்னும் பின்னும்
வெப்பாலை காய்

மேற்கோள்
--------

1. ↑
2. 1 2
3. ↑  டாக்டர் வி.விக்ரம் குமார் (25 ஆகத்து 2018). "ஆரோக்கியத்தின் பூஞ்சோலை… வெட்பாலை!". *கட்டுரை*. இந்து தமிழ். 30 ஆகத்து 2018 அன்று பார்க்கப்பட்டது.
4. ↑  திருக்கோயில் மரங்களின் மருத்துவப் பயன்கள், சு. திருஞானம். பக்.70